recursal/SuperWikiNEXT-32B huggingface dataset:
**Eurytos a Kteatos** (iné názvy: **Molioni, Molionidi, Aktorioni**; starogr. *Εὔρυτος και Κτέατος, Μολιονίδαι, Ἀκτορίδαι* – *Eurytos kai Kteatos, Molionidai, Aktoridai*) sú v gréckej mytológii synovia élidskeho kráľa Aktora a jeho manželky Moliny. (podľa inej verzie synovia boha Poseidóna)

Podľa antických správ boli dvojičky Eurytos a Kteatos, spojení ako siamske dvojčatá v páse, inokedy sa zase spomínajú ako dve samostané bytosti podivuhodnej sily. Prevládajúca verzia za ich rodičov uvádza élidskeho kráľa Aktora a Molinu, ale podľa antického autora Athénaia z Naukratidy, ale aj iných, bol ich otcom boh Poseidón, ktorý ich matku zviedol v podobe vtáka a ona potom porodila strieborné vajce z ktorého sa narodili.

Obaja sa oženili s dcérami ólenskeho kráľa Dexamena. Eurytos si zobral Théraifonu, s ktorou mal syna Thalpia a Kteatos a jeho manželka Théroniké boli rodičmi syna Amfimacha.

Spolukráľ ich otca, Augeias bol známy svojim bohatstvom a nečistotou v chlieve. Vyčistiť jeho chliev sa všeobecne pokladal za čin priam nemožný a práve preto bol touto úlohou poverený mykénskym kráľom Eurystheom, hrdina Herakles, ktorý mu musel slúžiť na príkaz najvyššieho boha Dia.

Herakles si však pred splnením úlohy, aby si aj niečo zarobil, vyžiadal od Augeia odmenu a on mu ju sľúbil. Keď potom Augeias odmietol Heraklovi odmenu vyplatiť a navyše ho ešte aj s urážkami vyhnal, potupený Herakles sa mu rozhodol pomstiť. Len čo Herakles splnil všekých dvanásť úloh a dosiahol tak slobodu, postavil veľké vojsko a na Augeia zaútočil. Augeias pri obrane Élidy za veliteľov svojho vojska vymenoval synov Aktora, Euryta a Kteata.

Vojna sa však onedlho prerušila, lebo Herakles ochorel a radšej podpísal prímerie. Bratia ale pokoj zbraní využili a na Heraklovo vojsko nečakane zaútočili. Po veľkých stratách bol Herakles nútený ustúpiť, ale keď o tri roky Eurytos a Kteatos odišli na oslavy tretích isthmických hier, Herakles ich dostihol pri meste Kleónais a zabil ich. Následne po rýchlom pochode na Élidu zaútočil, Augeia usmrtil a vymenoval za kráľa Augeiovho syna Fylea.

Z mýtov sú bratia Eurytos a Kteatos známi aj tým, že sa zúčastnili lovu na kalydónskeho diviaka.

Referencie a bibliografia
-------------------------

1. ↑  Pausanias, *Periégésis tés Hellados*, 5,2,1.
2. 1 2 3 4  Apollodoros, *Bibliotheca*, 2,7,2.
3. ↑  Hesiodos, *Katalogos gynaikón*, fragment 9.
4. ↑  Homér, *Iliada*, 2,615-625.
5. ↑  Athénaios z Naukratidy, *Deipnosofistai*, 2,50-53.
6. ↑  Pausanias, *Periégésis tés Hellados*, 5,3,3.
7. 1 2  Pausanias, *Periégésis tés Hellados*, 5,1,11.
8. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 88-89.
9. ↑  Ovidius, *Metamorphoses*, 8,300-329.
Hrob Nicolae Jigu a jeho manželky Any Cosperdy vo Veľkom Varadíne
**Nicolae Jiga** (\* 4. október 1790, Sânnicolau Român, dnešné Rumunsko – † 5. november 1870, Oradea, dnešné Maďarsko) bol rumunský obchodník a filantrop. Zaslúžil sa najmä založením nadácie *Zsigiană*, ktorá finančne podporovala štúdium chudobných rumunských študentov.

Životopis
---------

Narodil sa chudobným rodičom – roľníkom v obci Sânnicolau Român v Bihárskej župe vo vtedajšom Uhorsku a dnešnom Rumunsku. Základnú školu vyštudoval vo svojej rodnej obci, v štúdiách pokračoval vo Veľkom Varadíne. Po skončení školy nastúpil ako učeň v obchode. Jeho rodné priezvisko bolo Judeu, no u nového zamestnávateľa si ho zmenil na Jiga. Dňa 12. novembra 1817 si zobral vdovu Anu Cesperda, pôvodom Macedónku. Ana dostala ako veno obchod, v ktorom začali obaja pracovať. Manželský pár svoje podnikanie ďalej rozvíjal, a napokon sa im podarilo bohatnúť. Z ich manželstva vzišli 4 deti: Ioan (narodený v roku 1818, zomrel v detstve), Ana, Maria (dvojičky narodené 25. januára 1824) a Nicolae (narodený 16. novembra 1820). V roku 1839 bol menovaný hlavným župným školským inšpektorom. V tejto funkcii Jiga videl tvrdú realitu rumunských študentov, a tak im začal poskytovať pomoc. Sprvoti len v podobe jedla, šatstva a pod, neskôr však aj veľkými peňažnými čiastkami, venovanými školám, farnostiam i obciam. Vo svojej funkcii zotrval až do smrti. V roku 1847 kandidoval do národného zhromaždenia, v ktorom sa však počas krušných časov revolúcie neudržal. Po revolúcii sa utiahol do ústrania, no neprestával sa venovať pomoci chudobným študentom. Založil fond *Zsigiană* s kapitálom 40 000 florinov, ktorý mal najmä podporovať rumunských študentov, prispievať im na štipendiá, ubytovanie a pod. V roku 1865 ho František Jozef I. vyznamenáva ocenením Zlatý kríž, za jeho zásluhu pri podpore vzdelávania v Rakúsko-Uhorsku. Je po ňom pomenované Lýceum v obci Tinca a ulica v centre Veľkého Varadínu.

Zdroj
-----

* Nicolae Jiga na stránkach Enciclopedia României, 18.08.2015, (po rumunsky) Dostupné online

Autoritné údaje: * PIM: PIM75438
**Club Deportivo Condal** bol španielsky futbalový klub so sídlom v Barcelone, v Katalánsku. Svoje zápasy hrával na štadióne Les Corts. V sezóne 1956/57 hral v najvyššej španielskej futbalovej súťaži, Primera División.

História
--------

### SE Industrial Espanya

Klub *Societat Esportiva Industrial Espanya* bol založený 1. augusta 1934 a pôvodne bol športovým klubom továrne s tým istým názvom a jeho hráči nosili dresy s modrými a bielymi zvislými pásmi. Túto továreň vlastnila rodina *Josepa Antoniho de Alberta*, ktorý bol v roku 1943 krátko prezidentom FC Barcelona. Počas jeho úradovania sa klub *Societat Esportiva Industrial Espanya* stal rezervou FC Barcelona a začal hrávať svoje zápasy na štadióne Les Corts.

Spočiatku hral v regionálnych súťažiach, ale v roku 1950 postúpil do Tercera División a následne v roku 1952 do Segunda División. V sezóne 1952/53 skončil na druhom mieste v Segunda División, ako aj neskoršej baráži o postup do Primera División, ale nemohol postúpiť, keďže bol rezervným tímom FC Barcelona.

### CD Condal

Po víťazstve v baráži o postup do Primera División v roku 1956 sa klub *Societat Esportiva Industrial Espanya* osamostatnil od FC Barcelona a premenoval na *Club Deportivo Condal*. Klubové dresy boli modré s dvoma bielymi diagonálnymi pásmi. Po osamostatnení klubu bolo možné, aby postúpil do Primera División. V najvyššej súťaži sa však udržal iba jednu sezónu a v roku 1957 zostúpil do Segunda División. V roku 1968 sa opätovne spojil s FC Barcelona a stal sa rezervným tímom *blaugranas*. Prezident FC Barcelona Agustí Montal sa v roku 1970 rozhodol zlúčiť *CD Condal* s mládežníckym tímom *Atlètic Catalunya* a vytvoriť nový klub s názvom *Barcelona Atlètic*, čím klub CD Condal zanikol. 

### Vývoj dresov

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  |  |  |
|  |
|  |
|  |
| SE Industrial Espanya |
|  |

 | 

|  |  |  |
| --- | --- | --- |
|  |  |  |
|  |
|  |
|  |
| CD Condal (1956) |
|  |

 | 

|  |  |  |
| --- | --- | --- |
|  |  |  |
|  |
|  |
|  |
| CD Condal (1968) |
|  |

 |

Sezóny
------

1 sezóna v Primera División
* 1956/57.

10 **sezón v Segunda División**
* 1952/53, 1953/54, 1954/55, 1955/56, 1957/58, 1958/59, 1959/60, 1960/61, 1965/66, 1966/67.

9 sezón v Tercera División
* 1950/51, 1951/52, 1961/62, 1962/63, 1963/64, 1964/65, 1967/68, 1968/69, 1969/70.

Slávni hráči
------------

* Česko  Jiří Hanke
* Španielsko  Manuel Sanchís Martínez
* Španielsko  Josep Fusté
* Španielsko  Marià Gonzalvo
* Španielsko  Enric Gensana
* Uruguaj  Dagoberto Moll

Externé odkazy
--------------

* CD Condal na gfdb.com
**Populácia** je súbor organizmov rovnakého druhu (tzv. homotypické súbory), ktoré sa v určitom čase nachádzajú v určitom priestore.

Vyčlenenie populácie
--------------------

Medzi príslušníkmi identickej populácie (biparentálne pohlavne sa rozmnožujúcej populácie) dochádza teoreticky k neobmedzenej výmene genetickej informácie. Populácie sú vyčlenené v priestore a ohraničené ekologicky, ale niekedy priestor, ktorý populácia zaberá, môže byť ohraničený aj geograficky (rozhrania biocyklov). Geograficky diferencované populácie zahrňujú síce indivíduá identického druhu, prítomné v tom istom areáli, ale v geograficky rôznych polohách (geografické rasy). Ekologicky diferencované populácie sa viažu na určité ekotopy (demotopy). Elementárne populácie môžu byť viazané na rôzne polohy mikroreliéfu.

Znaky populácie
---------------

Pre charakterizovanie znakov populácie používame viaceré kvantitatívne charakteristiky. Základným znakom je veľkosť populácie (abundancia), teda celkový počet individuí danej konkrétnej populácie. Tento počet na jednotku plochy nazývame denzita (hustota). Populáciu rastlín, pri ktorých je dôležitá skôr plošná rozloha ako počet jedincov, charakterizujeme pokryvnosťou (percentuálny podiel celkovej plochy). Priestorový aspekt možno charakterizovať disperziou (rozptyl) populácie, ktorá môže byť náhodná, pravidelná, alebo skupinovitá. Priestorový aspekt populácií možno kombinovať s aspektom časovým, pričom uvažujeme o natalite (množivosti), mortalite (úmrtnosti), vekovej a pohlavnej štruktúre. Limitujúce faktory (ako sú napr. nedostatok vody, choroby, dravce) reprezentujú odpor prostredia. Mnohé zdroje stanovíšť sú limitované. Maximálny počet individuí, ktoré je schopné stanovište uživiť, je tiež nosná kapacita prostredia (ekologická únosnosť, carrying capacity).

Interakcie populácií
--------------------

Populácie nežijú izolovane, ale obyčajne v interakcii s populáciami iných druhov. Keď sa dve alebo viac populácií brzdí vo vývoji, hovoríme o kompetícii. Výsledkom takéhoto dlhodobého vzťahu môže byť koexistencia (kompetitívna) alebo eliminácia na podmienky prostredia menej adaptovaného partnera (exklúzia). Podobne, ako kompetícia, dôležitý je aj efekt predácie. V tomto prípade ide o trvalú interakciu populácií v systéme dravec – korisť, pričom početnosť (aj pomer zastúpenia) obidvoch partnerov vždy osciluje (kmitá) spravidla s istým fázovým posuvom. Početnosť (dostupnosť) koristi stimuluje predátora, zvyšovanie početnosti predátora inhibuje korisť (pozitívna spätná väzba, feedback). Na rozdiel od kompetície, obidve populácie využívajú iný zdroj, preto môžu žiť v spoločnom priestore teoreticky neobmedzenú dobu. Populácie početne nenarastajú nekonečne ani v optimálnych podmienkach. V prírode vždy podliehajú účelovým reguláciám, ktoré môžu byť endogénne či exogénne. Aká je dôležitosť jednotlivých typov regulácií. Regulácie kompetíciou spôsobujú spravidla stabilnú ekologickú vyváženosť. Oscilácie, spôsobené predátorom, parazitovanie a choroby regulujú populácie úspešnejšie ako predátory. Vonkajšie vplyvy (klíma, počasie) naproti tomu regulujú veľkosť populácií významne, spravidla však chýba spätná väzba.
CD-R médium
**CD-R** je skratka označujúca kompaktný disk s možnosťou zápisu dát.

Ide o štandardný disk v tvare kotúča s priemerom 12 cm, niekedy aj 8 cm. Médium môže mať ľubovoľný tvar, musí mať však štandardizovaný stredový otvor a musí mať ťažisko v strede tohto otvoru z dôvodu stabilnej rotácie. Najčastejším nediskovým tvarom je obdĺžnik, ktorý má zbrúsené rohy, aby sa dal ľahko použiť v mechanikách ako 8 cm disk. V tomto tvare sa používa hlavne ako reklamný materiál, napríklad ako vizitka. Kapacita 12 cm disku je rovnaká ako pri bežnom disku CD-ROM, teda 74 minút audia vo formáte CD-DA alebo 650 MB dát. V súčasnosti je vďaka tolerancii častejšie možné sa stretnúť s diskami s kapacitou 700 MB alebo 80 minút, čo je maximum, čo norma umožňuje. Väčšie médiá už nemusia byť čitateľné vo všetkých prehrávačoch.

Dáta sú uložené v špirálovitej stope začínajúcej v strede disku.
Disk je vyrobený z polykarbonátového pružného výlisku, na ktorý je nanesená svetlocitlivá vrstva s obsahom zlata alebo striebra a ochranný lak.

Princíp záznamu
---------------

Princíp záznamu spočíva v zmenách odrazivosti reflexného média. Záznam sa vykonáva v mechanikách umožňujúcich zápis, tzv. napaľovačkách, čo je štandardná súčasť počítača. Pri zápise sa pomocou laserového lúča zahreje miesto na teplotu vyše 300 ˚C. Dôjde k nevratnej zmene farby a toto miesto už neodráža laserový lúč. Rozdiel medzi tmavým a svetlým miestom je však nižší ako pri lisovaných médií, kde sa rozdiel v odrazivosti dosahuje pomocou priehlbiniek. Z tohto dôvodu nemusia niektoré zastarané CD mechaniky čítať napaľované médiá, ide hlavne o hudobné veže alebo zastarané mechaniky v osobných počítačoch.

Pozri aj
--------

* CD-RW
* DVD
* Blu-ray
* HD DVD
* HVD
* Modulácia osem-ku-štrnásť

Iné projekty
------------

Commons
* Spolupracuj na Commons Commons ponúka multimediálne súbory na tému **kompaktný disk**
**Ethel Barrymorová** (\* 15. august 1879, Philadelphia, Pensylvánia, USA  – † 18. jún 1959, Beverly Hills, Kalifornia, USA) bola americká herečka. Pochádzala z hereckej rodiny Barrymoreových a je považovaná za „Prvú dámu amerického divadla".

Životopis
---------

Barrymorová sa narodila vo Philadelphii, ako druhé dieťa hercov Maurice Barrymore a Georgie Drewa. Mala dvoch bratov, Johna a Lionela. Tiež bola tetou herečky Drew Barrymorovej.

Detstvo strávila vo Philadelphii, kde navštevovala rímskokatolícke školy.

Kariéra
-------

Po celú svoju hereckú kariéru sa venovala predovšetkým divadlu. V roku 1914 si prvý krát zahrala v divadle, vo filme *The Nightingale*. Neskôr sa objavila aj v iných filmoch. V roku 1919 si zahrala vo filme *The Divorcee*, po ktorom si dala „filmovú pauzu" aby sa mohla znovu naplno venovať divadlu.

Od roku 1928 je otvorené Divadlo Ethel Barrymore, ktoré pod týmto menom funguje dodnes.

V roku 1944 získala Barrymorová ocenenie Academy Awards, za najlepšiu herečku vo vedľajšej úlohe za svoju rolu vo filme *None But the Lonely Heart*.

V roku 1947 spolupracovala s Alfredom Hitchcockom, na filme *The Case Paradine*. Za svoju rolu bola znovu nominovaná na Academy Awards. V roku 1949 získala tretiu nomináciu za film *Pinky*. Jej posledný film bol *Johnny Trouble* z roku 1957.

V roku 1960 získala svoju hviezdu na Hollywoodskom chodníku slávy.

Súkromný život
--------------

V roku 1909 sa vydala za Russella Griswolda Colta, s ktorým mala tri deti. Ich vzťah skončil rozvodom v roku 1923.

Úmrtie
------

Ethel Barrymorová zomrela na kardiovaskulárne problémy, dňa 18. júna 1959 vo svojom dome v Hollywoode. Pochovaná je na Calvary Cementery.

Iné projekty
------------

Commons
* Spolupracuj na Commons Commons ponúka multimediálne súbory na tému **Ethel Barrymorová**

Externé odkazy
--------------

* Ethel Barrymorová v Internet Movie Database (po anglicky)
* Ethel Barrymorová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Ethel Barrymore na anglickej Wikipédii.*

| * z
* d
* u
Cena Akadémie za najlepší ženský herecký výkon vo vedľajšej úlohe |
| --- |
| 
* Gale Sondergaardová (1936)
* Alice Brady (1937)
* Fay Bainterová (1938)
* Hattie McDanielová (1939)
* Jane Darwellová (1940)
* Mary Astorová (1941)
* Teresa Wrightová (1942)
* Katina Paxinosová (1943)
* Ethel Barrymorová (1944)
* Anne Revere (1945)
* Anne Baxterová (1946)
* Celeste Holmová (1947)
* Claire Trevorová (1948)
* Mercedes McCambridgeová (1949)
* Josephine Hullová (1950)
* Kim Hunterová (1951)
* Gloria Grahame (1952)
* Donna Reedová (1953)
* Eva Marie Saintová (1954)
* Jo Van Fleetová (1955)
* Dorothy Malone (1956)
* Miyoshi Umeki (1957)
* Wendy Hillerová (1958)
* Shelley Winters (1959)
* Shirley Jonesová (1960)

 |
| 
* **(1936–1960)**
* (1961–1980)
* (1981–2000)
* (2001 – 2020)
* (2021 – 2040)

 |

Autoritné údaje: * BnF: 14659627n
* GND: 118657364
* ISNI: 0000 0001 1652 3170
* LCCN: n85151791
* NK ČR: osd2010555731
* VIAF: 59346424
* WorldCat: lccn-n85151791
**Varna** (sans. वर्ण – varṇa, dosl. „farba") je spoločenská kasta v systéme rozčlenenia obyvateľstva starovekej Indie.

1. brahmani – najvyššia vrstva - kňazi s privilegovaných postavením v spoločnosti
2. kšatrijovia – kasta bojovníkov, panovníkov, ktorí mali v rukách svetskú moc
3. vajšijovia – kasta obchodníkov a statkárov
4. šúdrovia – remeselníci, roľníci, chovatelia dobytka, najnižšia kasta.

Kasty počas stáročí prešli štiepením na podskupiny.
Neskôr pribudli páriovia, nazývaní aj nedotknuteľní, (Mahátma Gándhí ich nazval haridžanovia t. j. „božie deti"), ktorí stoja prakticky najnižšie, vykonávajú najmenej platené práce. V poslednej dobe im indický parlament zákonom zaručil práva a sociálnu pomoc.

Džáti – podskupina varny. Každý hinduista sa narodí do jednej z tisícov spoločenských skupín – džáti. Predpokladá sa, že hinduisti sa do určitej kasty rodia na základe svojej minulej karmy. Kasta rodiny tradične predurčuje povolanie svojich členov, dokonca i budúcich partnerov. Existujú kasty určitých profesií, ako napr. hrnčiarov, brašnárov atď. Dnes sa tieto sociálne bariéry pomaly začínajú stierať.

  


| * z
* d
* u
Varny |
| --- |
| 
* Brahmána
* Kšatrija
* Vaiša
* Šúdra

 |
Súradnice: 49°9′22″S 19°37′57″V﻿ / ﻿49,15611°S 19,63250°V﻿ / 49.15611; 19.63250

**Bobrovecká Vápenica** (748 m n. m.) je rekreačné stredisko a chatová oblasť neďaleko obce Jalovec. V jeho tesnej blízkosti sa nachádza chata Mier a horský hotel Mních, ktorý bol zrejme pomenovaný podľa rovnomenného skalnatého kopca (1 459 m n. m.), ktorý sa týči nad okolím. Stredisko tvorí niekoľko rekreačných zariadení a súkromných chatiek.

Prístup
-------

Dá sa do neho dostať autobusom z Liptovského Mikuláša.

Turistické možnosti
-------------------

Zo strediska sa dá dostať autom aj peši do ústia Jaloveckej doliny (806 m n. m.). Priamo pri zastávke SAD začína aj modro-značkovaná turistická značka, ktorá ide cez chatu pod Náružím do sedla Predúvratie.

Iné
---

Neďaleko tiež tečie potok Jalovčanka, ktorý sa neskôr vlieva do Váhu pri Liptovskom Mikuláši. Ďalej je tu možnosť zimného lyžovania, neďaleko je lyžiarsky vlek.

Externé odkazy
--------------

* Poloha na turistickej mape

Zdroj
-----

* Letná turistická mapa VKÚ Harmanec 1:25 000, Západné Tatry, Podbanské, Zverovka
prof. **Karol Walek** (\* 13. september 1878, Pécs, Maďarsko – † 3. september 1952, Šopron) bol maďarský matematik a pedagóg.

Život
-----

Narodil sa 13. septembra 1878 v Pécsi v Maďarsku. Bol absolventom banskoštiavnickej akadémie, ale baníckej odbornej činnosti sa venoval len krátko. Od r. 1902 prednášal na škole matematiku, spočiatku ako asistent, od r. 1908 vo funkcii adjunkta, od r. 1910 ako vedúci katedry matematiky. V r. 1904 – 1907 študoval matematiku na univerzite v Mníchove, tu získal doktorát dizertáciou o binárnych kubických transformáciách (1907). Na akadémii, neskôr Banskej a lesníckej vysokej škole, pôsobil aj po jej presťahovaní do Šoprone, až do r. 1952. Pred r. 1918 v oblasti matematiky publikoval len svoju doktorskú dizertáciu a prednášky, neskôr sa venoval aplikovanej matematike. Zomrel 3. septembra 1952 v Šoproni.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 7967 485X
* PIM: PIM104907
* VIAF: 121492048
**Štefan Furdek** (\* 2. september 1855, Trstená, Slovensko – † 18. január 1915, Cleveland, USA) bol slovenský rímskokatolícky kňaz, spisovateľ a národný buditeľ. Pseudonym: Blahoslav Tatranský, Trstenský.

Životopis
---------

Študoval na gymnáziu v Banskej Bystrici, do 1875 v Nitre, na teologickej fakulte v Budapešti (prerušil), 1877 – 1879 klasickú filológiu na českej univerzite v Prahe, 1879 – 1882 teológiu. Učiteľ v Strážnici. Od roku 1882 žil v USA, farár v Clevelande (Ohio).

Vedúci činiteľ slovenských organizácií v USA, založil fond na podporu národného života na Slovensku a organizoval protestné zhromaždenia amerických Slovákov a ostatných Američanov proti národnostnému útlaku Slovákov v Uhorsku. Jeho organizačná práca bola poznačená katolicizmom. Autor aktuálnych národno-politických a náboženských článkov, krátkych próz a básní s tematikou života amerických Slovákov. Zaslúžil sa o rozvoj slovenských škôl v USA a napísal pre ne niekoľko učebníc a čítaniek. Pre žiakov 1. tr. ľudovej školy zostavil stroj na vyučovanie čítania a rátanie, 1900 si ho dal patentovať.

Bol spoluzakladateľom Prvej katolíckej slovenskej jednoty v USA, Matice slovenskej v Amerike a prvým predsedom Slovenskej ligy v Amerike. Vydával a redigoval týždenník a kalendár *Jednota*, zábavný týždenník *Šíp* a náboženský mesačník *Viera*.

V bratislavskej Petržalke, Žiline, Piešťanoch, Martine a v Trstenej sú na jeho počesť pomenované ulice.

Literatúra
----------

* Slovenský biografický slovník

Externé odkazy
--------------

* FILIT – zdroj, z ktorého pôvodne čerpal tento článok.
* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 70

Autoritné údaje: * GND: 133241130
* ISNI: 0000 0000 5887 0720
* LCCN: no99033649
* NK ČR: jx20070919005
* SNK: 176003
* VIAF: 28254782
* WorldCat: lccn-no99033649
**Štefan Farbaky** (*de Árvanagyfalva*; \* 15. august 1837, Níreďháza, Maďarsko – † 3. december 1928, Banská Štiavnica) bol slovenský matematik, fyzik a pedagóg.

Život
-----

Narodil sa v Níreďháze v šľachtickej rodine Farbaky de Árvanagyfalva. Tu začal navštevovať strednú školu, ktorú dokončil v Prešove. Vysokoškolské štúdium absolvoval na Banskej a lesníckej akadémii v Banskej Štiavnici v rokoch 1854 – 1858.

Po praxi v Příbrame sa stal v roku 1859 asistentom na katedre matematiky štiavnickej Banskej a lesníckej akadémie, kde sa v roku 1867 stal riadnym profesorom matematiky a mechaniky. Od roku 1872 bol vedúcim katedry strojníctva a v rokoch 1876 – 1892 riaditeľom Banskej a lesníckej akadémie v Banskej Štiavnici. V roku 1872 sa stal vedúcim katedry strojníctva, kde bol uznávaným odborníkom najmä v oblasti ozubených kolies. V roku 1872 vypracoval nový moderný učebný plán, ktorý platil až do roku 1904. Bol iniciátorom výstavby reprezentačných a účelových budov školy. Na návrh Š. Farbakyho sa v Banskej Štiavnici začal stavať aj vysokoškolský internát a vysokoškolský športový areál.

Farbaky spolu s Štefanom Schenckom v sedemdesiatych rokoch skonštruovali originálnu plynovú lampu a v osemdesiatych rokoch podľa princípov Francúza Gastona Plantého zostrojili veľký elektrický akumulátor. Jeho prototyp použili ako zdroj elektriny na osvetľovanie novej budovy Banskej a lesníckej akadémie v Banskej Štiavnici a neskôr aj viedenskej opery, cisárskej rezidencie vo Viedni, zámockého divadla a ďalších budov vo veľkých mestách monarchie. Patentované akumulátory typu Farbaky–Schenck sa rozšírili nielen v celej Európe, ale aj v USA. Za štúdium konštrukčných problémov akumulátorov spolu so Schenckom získali cenu Marczibányiho. V rokoch 1881 – 1892 redigoval časopis *Banícke a hutnícke listy* a publikoval v ňom mnoho článkov. Má významný podiel na tvorbe modernej maďarskej terminológie. Bol jedným so spoluzakladateľov Lesníckych listov a v roku 1892 sa aktívne zúčastnil na založení Krajinského spolku baníkov a hutníkov. 

Zomrel 3. decembra 1928 v Banskej Štiavnici.

Iné projekty
------------

Commons
* Spolupracuj na Commons Commons ponúka multimediálne súbory na tému **Štefan Farbaky**

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 3455 6403
* LCCN: n99274317
* NK ČR: ola2017968042
* PIM: PIM53391
* VIAF: 78114620
* WorldCat: lccn-n99274317
**Konzultačná procedúra** je jedným z legislatívnych postupov Európskych spoločenstiev, prvého z troch pilierov Európskej únie. 

Pri tomto postupe Európska komisia pošle svoj návrh Rade Európskej únie aj Európskemu parlamentu, ale je to Rada, ktorá oficiálne konzultuje s Parlamentom a inými orgánmi ako Ekonomický a sociálny výbor a Výbor regiónov. Rada však nie je viazaná názorom Parlamentu a iných orgánov, ale iba povinnosťou konzultovať Parlament. Takže Parlament môže iba oddialiť prijatie návrhu, ale nemôže ho pozmeniť alebo zabrániť jeho prijatiu. Ak Rada chce pozmeniť návrh Komisie, musí tak urobiť jednohlasne.

Tento postup sa používa hlavne oblasti spoločnej poľnohospodárskej politiky.

Vo svojom stanovisku k Medzivládnej konferencii vo februári 2000 argumentovala Európska komisia v prospech rozšírenia tohto postupu aj na uzatváranie obchodných dohôd medzi Spoločenstvom a inou krajinou alebo krajinami alebo medzinárodnými organizáciami. 

V niektorých prípadoch je konzultácia povinná, pretože ju zákon vyžaduje a návrh sa nemôže stať zákonom pokiaľ sa k nemu nevyjadril Parlament.

V iných prípadoch je konzultácia nepovinná a Komisia prosto navrhne, aby Rada konzultovala Parlament.

V každom prípade Parlament môže:

* schváliť návrh Komisie;
* odmietnuť ho;
* alebo požiadať o zmeny v návrhu.

Oblasti, na ktoré sa vzťahuje konzultačný postup sú:

* Policajná a súdna spolupráca v trestných veciach
* Úprava Zmlúv
* Diskriminácia na základe pohlavia, rasy alebo etnického pôvodu, náboženského alebo politického presvedčenia, postihnutia, veku alebo sexuálnej orientácie
* Občianstvo EÚ
* Poľnohospodárstvo
* Víza, azyl, prisťahovalectvo a iné oblasti spojené s voľným pohybom osôb
* Doprava (keď je pravdepodobné, že bude mať značný dopad na určité regióny)
* Pravidlá hospodárskej súťaže
* Daňové záležitosti
* Ekonomická politika
* Posilnená spolupráca – mechanizmus umožňujúci skupine členských štátov spolupracovať v určitej oblasti aj v tom prípade, že ostatné o takúto spoluprácu ešte nemajú záujem.

V niektorých oblastiach (napr. daňová politika) musia byť rozhodnutia Rady jednohlasné.
**Karol Scherz de Vasoja** (\* 17. január 1807, Bratislava – † 19. september 1888, Bratislava) bol slovenský rímskokatolícky kňaz a ľudomil.

Karol Scherz sa narodil ako syn zakladateľa a predsedu Katolíckeho dobročinného spolku v Bratislave Filipa Scherza. Vyštudoval teológiu a od roku 1855 bol farárom na bratislavskom Zuckermandli, nazývanom tiež Theresienstadt. Táto časť mestského Podhradia je v súčasnosti z veľkej časti zbúraná. História mesta zaznamenala, že páter Scherz bol známy svojou dobročinnosťou a ľudomilnosťou.
Uvádza sa, že pri požiaroch a povodniach, ktoré sa v tejto časti mesta často vyskytovali, zachránil vyše 50 ľudí.

Karol Scherz zomrel na následky úrazu, ktorý utrpel dňa 18. septembra 1888. K 20. výročiu jeho smrti mu vďační obyvatelia Bratislavy v roku 1908 umiestnili na tamojšom kostole Najsvätejšej Trojice pamätnú tabuľu. Po pátrovi Scherzovi bol pomenovaný detský domov (ktorý vlastne slúžil aj ako chudobinec pre núdznych) na Vydrici v bývalom šľachtickom paláci baróna Brauneckera.
**Varnášrama dharma** alebo **varna-ášrama dharma** bol v staroindickej spoločnosti zavedený systém rozdelenia spoločnosti na štyri varny (spoločenské triedy) a štyri ášramy (duchovné stavy).

Varny
-----

Varny:

1. Brahmani - najvyššia vrstva - kňazi s privilegovaných postavením v spoločnosti
2. Kšatrijovia - kasta bojovníkov, panovníkov, ktorý mali v rukách svetskú moc
3. Vaišjovia - kasta obchodníkov, statkárov, poľnohospodárov
4. Šúdrovia - remeselníci a pomocníci, najnižšia kasta. Nazývaní taktiež nečistí, odsúdení na len nečisté práce.

Každá skupina sa vyznačuje svojimi špecifickými vlastnosťami a predpokladmi. Napríklad bráhmani boli inteligentní ľudia, ktorí boli odriekaví a svoj život venovali kultivácii a šíreniu védskeho poznania. Kšatrijovia boli tiež inteligentní, ale neboli tak odpútaní od svetského života a preto sa venovali vládnutiu.

Tento systém varien je založený na vlastnostiach človeka a nie je vecou narodenia sa v nejakej rodine.[chýba zdroj]

Ášramy
------

Ášramy:

1. Brahmačárí - študent žijúci v celibáte (študentský vek)
2. Grihasta - človek žijúci s rodinou (produktívny vek)
3. Vánaprasta - človek v ústraní (dôchodkový vek človeka)
4. Sanjásí - človek v duchovnom odriekaní (duchovný vek človeka)

Zdroj
-----

* presun z článku hinduizmus

Externé odkazy
--------------

*
**Internationaux de Strasbourg 2009** bol tenisový turnaj žien, ktorý sa konal v dňoch od 18. do 23. mája 2009 na otvorených antukových dvorcoch v francúzskom meste Strasbourg. Titul v dvojhre žien získala Francúzka Aravane Rezaïová, ktorá vo finále porazila Češku L. Hradeckú. Bol to jej prvý titul v dvojhre na okruhu WTA. Titul vo štvorhre žien získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Internationaux de Strasbourg 2009*
**Francúzsko Aravane Rezaïová** vs. Česko Lucie Hradecká 7-62 6-1

### Štvorhra žien

*Bližšie informácie v hlavnom článku: Ženská štvorhra na Internationaux de Strasbourg 2009*
**Francúzsko Nathalie Dechyová / Taliansko Mara Santangelová** vs. Francúzsko Claire Feuersteinová / Francúzsko Stéphanie Foretzová 6-0 6-1

Externé odkazy
--------------

* Oficiálne stránky
**Far Cry 6** je akčná strieľačka z pohľadu prvej osoby z roku 2021 vyvinutá spoločnosťou Ubisoft Toronto a vydaná Ubisoftom. Ide o šieste pokračovanie hernej série Far Cry, ktoré vyšlo 7. októbra 2021 pre platformy Amazon Luna, Microsoft Windows, PlayStation 4, PlayStation 5, Xbox One, Xbox Series X/S a Stadia.

Hra sa odohráva na fiktívnom karibskom ostrove Yara, kde vládne diktátor „El Presidente" Antón Castillo (Giancarlo Esposito). V hlavných úlohách sa ocitne aj Antónov syn Diego (Anthony Gonzalez), v ktorom vidí jeho otec veľkého nástupcu. Hráč prevezme rolu partizánskeho bojovníka Daniho Rojasa, s ktorým sa pokúsi zvrhnúť Castilla a jeho režim.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Príbeh hry začína v hlavnom meste štátu Yara menom Esperanza, v deň, keď začali nepokoje. Hlavný hrdina (či hrdinka) Dani Rojas sa s priateľmi vydáva na loď, pomocou ktorej utečú z krajiny. Loď je však prepadnutá samotným El Presidentom, ktorý ju nechá rozstrieľať svojimi vojakmi. Prežije to iba Dani. Dani sa prebúdza na ostrove, na ktorom sídli partizánska skupina Libertad. Nájde ich vodkyňu Claru a pridáva sa k nim. Spoločne preberú celý ostrov z moci diktátora a zvrhnú jeho vládu.

 Opis zápletky alebo rozuzlenia príbehu sa tu končí.

Referencie
----------

1. ↑   *Far Cry 6 lets you recruit a sausage dog called Chorizo – here's the trailer and some screens* [online]. vg247.com. Dostupné online.
2. ↑   *Breaking Bad's Giancarlo Esposito Is Working On A Big Video Game That He Can't Tell You About* [online]. gamespot.com. Dostupné online.
3. ↑   *Far Cry 6 Is Set On An Island Nation Inspired By Cuba* [online]. kotaku.com. Dostupné online.
4. ↑   *Příběhový trailer Far Cry 6 je venku!* [online]. farcry.gamefan.cz. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Far Cry 6**

Externé odkazy
--------------

* Oficiálna stránka (po anglicky)
* Český fanúšikovský web

| * z
* d
* u
*Far Cry (séria)* |
| --- |
| Hry | 

|  |  |
| --- | --- |
| Hlavná séria | 
* *Far Cry*
* *Far Cry 2*
* *Far Cry 3*
* *Far Cry 4*
* *Far Cry 5*
* *Far Cry 6*

 |
| Iné hry zo série | 
* *Far Cry: Instincts*
* *Far Cry: Instincts Evolution*
* *Far Cry: Instincts Predator*
* *Far Cry: Vengeance*
* *Paradise Lost*
* *Far Cry 3: Blood Dragon*
* *Far Cry: Primal*
* *Far Cry: New Dawn*
* *Far Cry VR: Dive Into Insanity*

 |

 |
| Spoločnosti | 
* Crytek
* Ubisoft
	+ Montreal
	+ Toronto

 |
| Pozri aj | 
* Film: Far Cry

 |
| Kategória:Far Cry |
Talianski fanúšikovia - tifosi
Fanúšikovia na hudobnom koncerte v Buenos Aires, Argentína
**Fanúšik** (staršie **fanúšek**, nesprávne [bohemizmus] *fanda*; v ženskom rode: **fanúšička**, nesprávne [bohemizmus] *fanynka*) je nadšený prívrženec určitej známej osoby alebo skupiny ľudí, napríklad športového tímu, hudobnej skupiny, alebo celého odboru ľudskej činnosti, výrobku podniku (napríklad piva, značky auta, softvéru a pod.), módneho trendu, trendu životného štýlu, televíznej relácie či filmu. Je to človek, ktorý tento predmet svojho nadšenia podporuje a dúfa v jeho úspechy a rozvoj.

Etymológia
----------

Slovo *fanúšik* malo pôvodne tvar *fanúšek* a pochádza z českého slova *fanoušek*. České slovo fanoušek môže mať jeden z nasledujúcich pôvodov:

1. Je to zdrobnenina českého slova *fanouš*. Fanouš je obmena českého slova fanatik (prevzatého z latinčiny), resp. domácka podoba mužského mena František.
2. Je to odvodenina českého slova *fan*, prevzatého z anglického slova *fan* (význam: fanúšik, nadšený obdivovateľ). Anglické slovo fan vzniklo skrátením anglického slova *fanatic* (význam: fanatický, fanatik), ktoré vzniklo prevzatím z latinčiny.

Tvar *fanda* je česká expresívna obmena českého slova fanoušek, ktorá asi vznika vplyvom českého mena Fanda, čo je česká domácka podoba mena František.

Charakteristika
---------------

Pôvod v slove fanatik nie je náhodný. V niektorých individuálnych prípadoch môže fanúšikovské hnutie prepuknúť do posadnutosti až zaslepenosti svojou náklonnosťou. Ich správanie sa stáva extrémnym až nenormálnym. Zbožňujú svoje idoly, subjekty, stávajú sa pre nich kultom sú im neustále v pätách, dokážu preň obetovať úplne všetko a pri jeho podpore sa chovajú skutočne až fanaticky.

Fanúšikovia si vytvárajú svoje fanúšikovské základne, ako sú fankluby, dodržujúce určené pravidlá, vydávajú časopisy, na internete majú svoje stránky, diskusné skupiny spájajú sa a stretávajú pri spoločných aktivitách.

Medzi extrémne prejavy fanúšikovských hnutí patria zápasy medzi skupinami tzv. chuligánov pred, počas, alebo aj po zápasoch súperiacich družstiev v niektorých kolektívnych športov, najčastejšie futbalu.

Zdroje
------

1. ↑  fanúšik. In:  *Krátky slovník slovenského jazyka*. 4. dopl. a upr. vyd. Bratislava : Veda, 2003. 985 s. Dostupné online. ISBN 80-224-0750-X. S. 160.
2. ↑  fanúšek. In:  *Slovník slovenského jazyka*. Ed. Štefan Peciar. 1. vyd. Zväzok I a – k. Bratislava : Vydavateľstvo Slovenskej akadémie vied, 1959. 815 s. Dostupné online. S. 389.
3. ↑  ORAVEC, Peter. *Slovník slangu a hovorovej slovenčiny*. Praha : Maxdorf, 2014. 327 s. ISBN 978-80-7345-326-8. S. 61 – 62.
4. 1 2  fanúšik. In: KRÁLIK, Ľubor. *Stručný etymologický slovník slovenčiny*. 1. vyd. Bratislava : Veda, 2015. 704 s. ISBN 978-80-224-1493-7. S. 158.

* SMOLÍK, Josef. *Subkultury mládeže : uvedení do problematiky*. Vyd. 1. Praha : Grada, 2010. 281 s. ISBN 978-80-247-2907-7.
**Populačný limit** je pojem z počítačových strategických hier, používaný na označenie maximálneho množstva jednotiek u jednotlivých hráčov.

Úlohou populačného limitu je zamedziť stále zväčšovanie armády hráča a tým nútiť hráča používať viac útočnú ako obrannú taktiku. Sekundárnou úlohou je zaručenie bezproblémového fungovania hier aj na menej výkonných počítačoch, ktoré nemôžu efektívne prepočítavať príliš vysoké množstvo jednotiek.

Stratégia hrania pri použití limitu
-----------------------------------

### Obrana

V prípade bojových strategických hier je populačný limit dôležitý hlavne v obrane. Pri nízkom populačnom limite nie je možné postaviť z vlastných jednotiek dostatočne silnú armádu na to, aby mohla odraziť akýkoľvek typ útoku. V stratégií hrania je teda potreba kombinovať jednotky, ktoré sa započítavajú do limitu, s rôznymi ďalšími možnosťami účinnej obrany ako múry a veže alebo prirodzené hranice (útesy, rieky a podobne).
Pri obrane sa tiež vychádza z faktu, že žiadna obrana nemôže byť stopercentná, čo ovplyvňuje hlavne 

### Útok

Útok s limitom je veľmi náročný a vyžaduje dobré naplánovanie, pretože množstvo útočných jednotiek je obmedzené. Vedie to k rôznym herným postupom, ako napríklad maximalizácia útočných jednotiek na úkor ekonomiky a obrany, alebo použitie zbraní stvorených na boj na diaľku (obliehacie stroje) na poškodzovanie nepriateľskej obrany, hlavne rôznych podporných stavieb. Veľmi častou taktikou je tiež zbavenie sa menej potrebných jednotiek, aby mohli byť na ich miesto najaté nové jednotky.

Limit v online hrách
--------------------

Väčšina online stratégií nepoužíva fixné limity jednotiek. Hráči teda môžu prakticky neobmedzene zväčšovať svoju armádu za splnenia podmienok, ako je dostatok ubytovania, potravín alebo energie. Pri konci hry je v hernom svete také množstvo jednotiek, že spomaľujú celú hru.

Zaujímavosti
------------

### 1994

* Budovateľská hra Transport Tycoon z roku 1994 priniesla obmedzenie počtu prostriedkov (vlaky, nákladné automobily, lietadlá a podobne) podľa typov. Hráč sa môže dostať do situácie, keď mu nie je dovolené pripraviť ďalší vlak, a tak musí transport surovín vyriešiť inými prostriedkami.

### 1998

* Starcraft uvoľnený v roku 1998, priniesol odlišné zaťaženie u rôzne silných jednotiek. Každá jednotka má iné zaťaženie na limit, čo umožňuje vytvoriť početnú armádu iba veľmi slabých jednotiek a potrebu kombinovať silné a náročné jednotky so slabými a menej náročnými jednotkami.

### 1999

* Počítačová hra Age\_of\_Empires\_II:\_The\_Age\_of\_Kings, uvoľnená v roku 1999, odporúča pre hranie na bežne výkonných počítačoch populačný limit 75 jednotiek. Obsahuje tiež varovanie ohľadne použitia príliš vysokého limitu jednotiek.

### 2002

* Počítačová hra Warcraft\_III:\_Reign\_of\_Chaos, uvoľnená v roku 2002, zaviedla údržbu jednotiek. Pri prekročení jednotlivých limitov je príjem národa znížený na 70 alebo až 40% z pôvodného príjmu.

### 2005

* Niektoré hry, ako napríklad Bitka o Wesnoth, používajú namiesto limitu zaťaženie na ekonomiku. Pri veľkých armádach je žold jednotiek tak vysoký, že sa národ zadlžuje a nemôže najímať ďalšie jednotky.
**International Thriller Writers**, Inc. (doslova *Medzinárodné združenie spisovateľov trilerov*) je prvá profesionálna organizácia združujúca autorov trilerov založená 9. októbra 2004 na konferencii Bouchercon, ktorá sa konala v Toronte. O šesť mesiacov neskôr sa asi 150 autorov s viac ako jednou miliardou predaných kníh na celom svete pripojilo k organizácii ako zakladajúci členovia.

Prvými prezidentmi organizácie boli Gayle Lyndsová a David Morrell. Členmi predstavenstva sú Clive Cussler, Faye Kellermanová, Jonathan Kellerman, John Lescroart, Steve Berry, David Baldacci, Dale Brown, Sandra Brownová, Tess Gerritsenová, Lee Child, M. J. Roseová, David Dun, Joseph Finder, Gregg Hurwitz, M. Diane Vogtová, Raelynn Hillhouse, Ridley Pearson, Douglas Preston, Lincoln Child, Lisa Gardnerová, Brian Garfield, Katherine Neville, R. L. Stine, a Stuart Woods. 

Prvý festival *ThrillerFest* určený pre novinárov, spisovateľov, nakladateľov, čitateľov a fanúšikov sa konal v júni 2006 v Scottsdale v Arizone. Na festivale sa vyhlasujú ocenenia International Thriller Writers Awards za vynikajúce práce v tejto oblasti. 

Prvá antológia trilerových poviedok autorov, ktorí založili *International Thriller Writers* vyšla v júni 2006 v nakladateľstve Mira pod názvom *Thriller*. Editoval ju James Patterson. Antológia vyšla v českom preklade pod názvom *Thriller* vo vydavateľstve BB/art v roku 2007.

Referencie
----------

1. ↑  Thriller/James Patterson

Externé odkazy
--------------

* International Thriller Writers

Zdroj
-----

*Tento článok je čiastočný alebo úplný preklad článku International Thriller Writers na anglickej Wikipédii.*
Súradnice: 42°08′59″S 24°45′10″V﻿ / ﻿42,14972°S 24,75278°V﻿ / 42.14972; 24.75278

**Georgiadiho dom** (bulh. Къща „Георгиади" – *Kăšta „Georgiadi"*) je meštiansky kupecký dom z obdobia bulharského národného obrodenia nachádzajúci sa v architektonickej rezervácii Starý Plovdiv medzi pahorkami Džambaz Tepe a Nebet tepe na ulici Canka Lavrenova v meste Plovdiv v Plovdivskej oblasti v južnom Bulharsku.

Charakteristika
---------------

Dom bohatého plovdivského kupca Dimitra Georgiadiho bol postavený v roku 1848 pod vedením rodopského majstra Georgiho Chadžijského. V súčasnosti sa v budove nachádza pobočka historického múzea, konkrétne expozícia: Bulharské územia v 15. – 19. storočí a epocha bulharského národného obrodenia – expozícia je vystavená nepretržite od roku 1954. Venuje sa celému obdobiu osmanskej nadvlády so špeciálnym zameraním na národné obrodenie. Izby a salóny v budove sú vyzdobené nádhernou drevorezbou a stenomaľbou.

Galéria
-------

* Georgiadiho dom - celkový pohľadGeorgiadiho dom - celkový pohľad
* Georgiadiho dom - detailGeorgiadiho dom - detail
* Georgiadiho dom - detailGeorgiadiho dom - detail
* Georgiadiho dom - detailGeorgiadiho dom - detail
* Georgiadiho dom - detailGeorgiadiho dom - detail

Zdroj
-----

*Tento článok je čiastočný alebo úplný preklad článku Старинен Пловдив na bulharskej Wikipédii.*
**International Designator** (iné názvy: **označenie COSPAR**, **COSPAR ID**, v Spojených štátoch **NSSDC ID**) je medzinárodná konvencia pre označovanie satelitov. Skladá sa z roku štartu, trojciferného prírastkového čísla od začiatku daného roka a až troj-písmenového kódu predstavujúceho sekvenčný identifikátor kusu v štarte. 

Napríklad 1990-037A je raketoplán Discovery na misii STS-31, ktorá niesla Hubbleov kozmický ďalekohľad (1990-037B) do vesmíru. Tento štart bol 37. v poradí v roku 1990. Kozmické lode, ktoré nedokončia obežnú dráhu Zeme, napríklad po štarte nedosiahli obežnú dráhu, nemajú zvyčajne pridelené ID. 

Systém označovania je všeobecne známy ako COSPAR ID, podľa Výboru pre vesmírny výskum (angl. *Committee on Space Research*, COSPAR) Medzinárodnej rady pre vedu. Zahŕňa prvý označovací systém, navrhnutý na Harvardovej univerzite v roku 1958. Tento systém používal písmená gréckej abecedy na označenie umelých satelitov. Sputnik 1 bol napríklad označený ako „1957 Alpha 2". Systém označovania z Harvardu sa používal pre satelity vypustené až do konca roku 1962, kedy bol nahradený COSPAR ID. Prvý satelit, ktorý dostal označenie nového formátu, bola Luna E-6 č. 2, 1963-001B.

Katalóg spravuje v Spojených štátoch National Space Science Data Center (NSSDC), súčasť NASA.

Príklad
-------

| Objekt | Katalógové číslo satelituNORAD IDUSSPACECOM | Medzinárodné označenie satelitovInternational Designator IDCOSPAR |
| --- | --- | --- |
| Medzinárodná vesmírna stanica ISS | 25544 | 1998-067A |
| Hubble Space Telescope HST | 20580 | 1990-037B |
| Chandra | 25867 | 1999-040B |

Pozri aj
--------

* Katalógové číslo satelitu USSPACECOM

Referencie
----------

1. ↑  . Dostupné online.

Externé odkazy
--------------


|  |  |
| --- | --- |
| Portal | Kozmonautický portál |

* NSSDC Master Catalog
* COSPAR of the International Council for Science
* Space-Track
* Heavens-Above
* Gunter's Space Page
**Populár** (z lat. *populus* – ľud) bol príslušník politickej skupiny v starovekom Ríme. Táto politická skupina vytvorená z rímskej nobility bola v čase krízy Rímskej republiky v konflikte s optimátmi, ktorí sa opierali o rozhodnutia a politickú moc senátu.

Politika populárov
------------------

Populári sa vo svojom politickom boji opierali o rozhodnutia plebejského ľudového snemu (lat. *contio plebis*), ktorého uznesenia boli záväzné pre všetkých občanov Ríma, hoci ich schvaľovali len príslušníci plebejských rodín. Ich cieľom bola istá demokratizácia rímskeho zriadenia, pričom sa snažili obmedziť vplyv veľkých vlastníkov pôdy. Istý čas ich podporovali aj jazdci, no ich pomoc nebola vždy dôsledná. Ich vodcovia často nesúhlasili s niektorými opatreniami, ktoré navrhli radikálne skupiny rímskeho ľudu, ako rozdelenie pôdy a čiastočné obmedzenie dlhov. Populári vychádzali z tradícií bratov Gracchovcov a snažili sa o zavedenie umiernených reforiem.

Najvýznamnejší predstavitelia
-----------------------------

Populári pochádzali väčšinou zo stredných vrstiev vidieckeho a mestského obyvateľstva. Niektorí predstavitelia populárov prenikli aj do najvyšších miest politického života v Rímskej ríši. Medzi najvýznamnejších populárov patrili bratia Gracchovci, Gaius Marius, ktorý sa stal aj konzulom, ale po porážke ktorú utrpel od Sullu, jeho moc upadla. Ďalšími významnými populármi boli M. Livius Drusus a L. C. Cinna.

Referencie
----------

Budaj, Marek. *Dejiny sveta od A po Z.* Bratislava: Príroda, 2013. 268 s. ISBN 978-80-07-02138-9
**Talbot** bola francúzsko-britská automobilka založená v roku 1903. Samostatnou sa stala až keď francúzsku pobočku Talbot odkúpil Antony Lago.

V roku 1958 bola automobilka predaná spoločnosti Simca. V roku 1958 americká automobilka Chrysler odkúpila 25 % podielu v automobilke Simca. O 12 rokov neskôr bola Simca včlenená do koncernu Chrysler Europe. V auguste 1978 Chrysler odpredal Európske podiely spoločnosti PSA.

V roku 1979 bola značka Talbot znovu oživená. Kvôli prebiehajúcej ropnej kríze a ekonomickej recesii v Európe však predaje nesplnili očakávania. Napriek čiastočnému úspechu modelu Samba v 1981 a úspechoch vo Formule 1 s modelom Ligier nastal dlhý a pomalý úpadok značky a predajov. Po neveľkom úspechu modelu Tagora. Sa vedenie spoločnosti rozhodlo pripravovaný model Solara, Talbot Horizon zrušiť a zmeniť ho na Peugeot 309. Ukončenie výroby a vývozu bolo postupné, najprv vo Francúzsku 1986, v Španielsku v roku 1987 a nakoniec v Británii. Tam sa predaje držali vďaka modelu Talbot Express (spolu s modelmi Citroën C25, Peugeot J5 a Fiat Ducato). Výroba v Británii skončila až v polovici roku 1990.

Galéria
-------

* Talbot SunbeamTalbot Sunbeam
* Talbot Express 1989Talbot Express 1989
* Talbot Samba 1984Talbot Samba 1984
* Talbot Tagora, vyššia stredná triedaTalbot Tagora, vyššia stredná trieda
* Talbot TagoraTalbot Tagora
* Talbot LagoTalbot Lago
* Talbot SolaraTalbot Solara
* Talbot Sunbeam RallyTalbot Sunbeam Rally

Iné projekty
------------

Commons
* Spolupracuj na Commons Commons ponúka multimediálne súbory na tému **Talbot**

Externé odkazy
--------------

* Talbot a Simca club (Anglicky)
* Klub majitelov Simca, Talbot Česko a Slovensko

Zdroj
-----

*Tento článok je čiastočný alebo úplný preklad článku Talbot na francúzskej Wikipédii.*
**International Mobile Equipment Identity** (doslova "Medzinarodná identifikácia mobilnej výbavy"), skr. **IMEI**, je jedinečné číslo zapísané v mobilnom telefóne slúžiace na identifikáciu telefónu v sieťach mobilných operátorov.

Za jedinečnosť čísla zodpovedá výrobca. Pomocou tohoto čísla je možné nájsť mobilný telefón v sieti ISDN, mobilný operátor nevie podľa IMEI zablokovať telefón (znefunkčniť ho), je možná lokalizácia (triangulácia) telefónu, je možný výpis uskutočnených hovorov bez ohľadu na vloženú (aj nevloženú) SIM kartu, je možné urobiť výpis telefónnych čísel SIM kariet, ktoré boli v danom telefóne použité a podobne. Je možné tiež detegovať rovnaké IMEI v sieti alebo IMEI nezodpovedajúce štandardu (zmenené IMEI).

IMEI je zapísaný na nálepke výrobcu telefónu, alebo sa vypíše po zadaní \*#06# priamo na displeji telefónu. 

**IMEI = aa - bbbbb - cccccc - d - ee**

* aa = RBI (Reporting Body Identifier) udáva číslo autorizovanej skúšobne ktorá pridelila číslo TAC
* bbbbbb = TAC (Type Allocation Table) identifikátor typu telefónu pridelený BABT (British Approvals Board for Telecommunications) - autorita pre prideľovanie kódov GSM
* cccccc = SNR (Serial Number) jedinečné sériové číslo výrobcu mobilného telefónu
* d = LCD (Luhn Check Digit) kontrolné číslo (Luhnov algoritmus)
* ee = SVN (Software Version Number) číslo verzie softvéru
* XXX nezavisle trojcislie zavisiace od regionu

  

Do 1.4.2004 je IMEI 15-miestne číslo v tvare: 

**IMEI = aaaaaa - bb - cccccc - d**

* aaaaaa = TAC (Type Approval Code) kod schváleného typu), aa = RBI (Reporting Body Identifier codes: napr.:35 = BABT (United Kingdom))
* bb = FAC (Final Assembly Code) konečný montážny kód (kód výrobcu telefónu)

01,02 = AEG
07,40 = Motorola
10,20 = Nokia
30 = Ericsson
40,41,44 = Siemens
50 = Bosch
51 = Sony, Siemens, Ericsson
60 = Alcatel
61 = Ericsson
65 = AEG
70 = Sagem
75 = Dancall
80 = Philips
85 = Panasonic
* cccccc = SNR (Serial Number) jedinečné sériové číslo
* d = SP (SPARE) rezerva